om den holdning, der skal indtages på Den Europæiske Unions vegne i Associeringsrådet, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Det Hashemitiske Kongerige Jordan på den anden side, for så vidt angår ændring af aftalens protokol 3 om definition af begrebet "produkter med oprindelsesstatus" og om ordninger for administrativt samarbejde

BILAG

Udkast



AFGØRELSE Nr. ... VEDTAGET AF ASSOCIERINGSRÅDET EU-JORDAN

om

ændring af protokol 3 til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Det Hashemitiske Kongerige Jordan på den anden side om definition af begrebet "produkter med oprindelsesstatus" og om metoderne for administrativt samarbejde

ASSOCIERINGSRÅDET EU-JORDAN HAR —

under henvisning til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Det Hashemitiske Kongerige Jordan på den anden side, særlig artikel 4 i dens protokol 3 om definition af begrebet "produkter med oprindelsesstatus" og om ordninger for administrativt samarbejde, og

ud fra følgende betragtninger:

(1)I artikel 28 i Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Det Hashemitiske Kongerige Jordan på den anden side ("aftalen") henvises der til nævnte aftales protokol 3 ("protokol 3"), hvori oprindelsesreglerne fastsættes.

(2)I artikel 4 i protokol 3 fastsættes det, at Associeringsrådet, som er oprettet efter aftalens artikel 89, kan træffe afgørelse om at ændre bestemmelserne i protokol 3.

(3)Protokol 3 indeholder en dynamisk forbindelse til den regionale konvention om pan-Euro-Middelhavsregler for præferenceoprindelse ("PEM-konventionen"), som vil gøre den anvendelig mellem Unionen og Jordan, samt de overgangsbestemmelser, der fra den 1. september 2021 vil finde anvendelse som et alternativ til reglerne i den nuværende PEM-konvention.

(4)Som led i Unionens støtte til Jordan i forbindelse med den syriske flygtningekrise blev Unionen og Jordan i fællesskab i juli 2016 enige om midlertidigt at lempe oprindelsesreglerne for eksport af jordanske produkter til Unionen i henhold til associeringsaftalen mellem EU og Jordan.

(5)Afgørelse nr. 1/2016 truffet af Associeringsudvalget EU-Jordan den 19. juli 2016 indeholder ændringer af bestemmelserne i Euro-Middelhavsaftalens protokol 3 for så vidt angår definitionen af begrebet "produkter med oprindelsesstatus" og tillæg til listen over bearbejdninger eller forarbejdninger, som materialer uden oprindelsesstatus skal undergå, for at visse produkter, der er fremstillet i Det Hashemitiske Kongerige Jordans område, og som er forbundet med yderligere beskæftigelse til syriske flygtninge og jordanere, kan få oprindelsesstatus.

(6)Jordan fremlagde i december 2017 den første årsrapport om gennemførelsen af ordningen for oprindelsesregler og fremsatte en række anmodninger om yderligere lempelse af kravene. Som et resultat af undersøgelsen af Jordans anmodninger fandt Rådet i december 2018 på Unionens vegne det berettiget at nå til enighed om yderligere fleksibilitet i ordningen for oprindelsesregler, navnlig for så vidt angår opgivelsen af zonekravet, fastsættelsen af et krav om, at syrisk arbejdskraft skal udgøre 15 % af den samlede arbejdskraft under ordningens varighed for hvert produktionsanlæg, og idet ordningens varighed forlænges indtil den 31. december 2030.

(7)Ved Associeringsudvalget EU-Jordans afgørelse nr. 1/2018 blev bestemmelserne i protokol 3 yderligere ændret, idet der blev indført yderligere fleksibilitet, og ordningens gyldighed blev forlænget indtil den 31. december 2030. Denne afgørelse trådte i kraft den 4. december 2018.

(8)For at sikre den fortsatte anvendelse af afgørelse nr. 1/2016 og afgørelse nr. 1/2018 og knytte dem til de nye gældende oprindelsesregler efter den 1. september 2021 bør den holdning, der skal indtages på Unionens vegne i Associeringsrådet EU-Jordan, fastlægges, da Associeringsrådets afgørelse om ændring af bestemmelserne i protokol 3 til Euro-Middelhavsaftalen om definition af begrebet "produkter med oprindelsesstatus" og listen over bearbejdninger eller forarbejdninger, som materialer uden oprindelsesstatus skal undergå, for at visse produkter, der er fremstillet i Det Hashemitiske Kongerige Jordans område, og som er forbundet med yderligere beskæftigelse til syriske flygtninge og jordanere, kan få oprindelsesstatus, får bindende virkning for Unionen.

(9)Anvendelsen af bilaget til udkastet til associeringsrådets afgørelse bør være ledsaget af passende overvågnings- og rapporteringsforpligtelser, og det bør være muligt at suspendere anvendelse af bilaget til udkastet til associeringsrådets afgørelse, hvis betingelserne for dets anvendelse ikke længere er opfyldt, eller hvis betingelserne for beskyttelsesforanstaltninger er opfyldt.

(10)Det er nødvendigt at ændre protokol 3 for at opretholde ordningen for forenklede oprindelsesregler ved at knytte disse regler til de nye gældende oprindelsesregler i protokol 3, senest ændret ved afgørelse nr. 1/2021 vedtaget af Associeringsrådet EU-Jordan.

(11)Protokol 3 bør derfor ændres ved at tilføje et tillæg B, der indeholder en supplerende liste over bearbejdninger eller forarbejdninger, som materialer uden oprindelsesstatus skal undergå, for at det fremstillede produkt kan få oprindelsesstatus.

(12)[For at sikre kontinuiteten i anvendelsen af afgørelse nr. 1/2016 og afgørelse nr. 1/2018 og dermed undgå økonomiske tab for godkendte eksportører i henhold til afgørelse nr. 1/2016 truffet af Associeringsudvalget EU-Jordan den 19. juli 2016 bør nærværende afgørelse anvendes med tilbagevirkende kraft fra den 1. september 2021 for dermed at sikre den retlige kontinuitet i fravigelsesforanstaltningen.]